Man ernstig beseer in skeepsongelukŉ Werker is laat Maandagaand beseer nadat hy in die romp van ŉ skip in Richardsbaai, KwaZulu-Natal, geval het. “Die man het vermoedelik gegly en ses meter ver geval. Hy het ernstige beserings opgedoen,” het Chris Botha, woordvoerder van Netcare 911, Dinsdag gesê. “Toe paramedici by die toneel opgedaag het, het hulle die man op die vloer van die romp aangetref. Hulle het hom op die toneel stabiliseer en op ŉ spesiale draagbaar en ŉ hyskraan na die oppervlak gehys, vanwaar hy in ŉ ernstige toestand met ŉ ambulans na ‘n plaaslike hospitaal geneem is,” het Botha gesê.